text: Skolebørn i idræts-dyst tværs over grænsen
  10 september 2015 kl. 13.02
  Børn fra skoler på begge sider af grænsen mødtes torsdag i Aabenraa til idrætsdag med sproglig udfordring.
  Eleverne, der alle går i 6. klasse, blev budt på stomp, boldspil og aktiviteter i skoven. Deltagerne blev også udsat for en sproglig udfordring. Alle hold var nemlig sammensat, så de bestod af en "halv" dansk og en "halv" tysk klasse, som skulle gennemføre de forskellige aktiviteter i fællesskab.
  Faggruppen Sport i Regionen (SpoReg), bestående af danske og tyske idrætsorganisationer i grænselandet, var arrangør og Regionalrådet for Region Sønderjylland-Schleswig har givet økonomisk støtte til arrangementet.
  